и от който клиентът може да се оттегли без санкции при изчерпване на кредита или изтичане на срока му;
 д)
 „посещавана държава членка“ означава държава членка, различна от тази, в която е установен националният доставчик на услуги за клиента, ползващ роуминг;
 е)
 „марж за мобилни услуги“ означава печалбата, преди лихви, данъци и амортизация, от продажбата на мобилни услуги, различни от роуминг услуги на дребно, предоставяни в рамките на Съюза, като така се изключват разходите за роуминг услуги на дребно и приходите от тях;
 ж)
 „група“ означава предприятие майка и всичките му дъщерни предприятия, които подлежат на контрол от негова страна по смисъла на Регламент (ЕО) No 139/2004 на Съвета (8).
 РАЗДЕЛ II
 ПОЛИТИКА ЗА СПРАВЕДЛИВО ПОЛЗВАНЕ
 Член 3
 Основен принцип
 1. Доставчикът на роуминг предоставя регулирани роуминг услуги на дребно на националната цена на своите клиенти, пребиваващи обичайно в държавата членка, в която е установен този доставчик на роуминг, или имат стабилни връзки със същата държава членка, водещи до често и продължително присъствие в нея, когато тези клиенти периодично пътуват в рамките на Съюза.
 2. Политиката за справедливо ползване, прилагана от доставчика на роуминг с оглед да предотврати злоупотребата или неправомерното ползване на регулирани роуминг услуги на дребно, подлежи на условията, определени в членове 4 и 5, и трябва да гарантира, че всички такива роуминг клиенти имат достъп до регулирани роуминг услуги на дребно на националната цена по време на такива периодични пътувания в Съюза при същите условия, както ако тези услуги са били за вътрешно потребление.
 Член 4
 Справедливо ползване
 1. За целите на политиката за справедливо ползване доставчикът на роуминг може да изиска от своите роуминг клиенти да предоставят доказателство за обичайно пребиваване в държавата членка, в която е установен доставчикът на роуминг, или за други стабилни връзки със същата държава членка, които водят до често и продължително присъствие на нейна територия.
 2. Без да се засяга каквото и да било приложимо национално ограничение за обемите, при отворен пакет за данни роуминг клиентът може да ползва, когато пътува периодично в рамките на Съюза, обем от услуги на дребно за роуминг на данни на националната цена на дребно, равностоен най-малко на двукратния обем, който се получава, като общата национална цена на дребно без ДДС на този отворен пакет за данни за целия период на фактуриране се раздели на регулираната максимална цена за роуминг на едро, посочена в член 12 от Регламент (ЕС) No 531/2012.
 В случай на пакетна продажба на мобилни услуги на дребно с други услуги или крайни устройства, общата национална цена на дребно на даден пакет за данни се определя, за целите на член 2, параграф 2, буква в) и на настоящия параграф, като се вземе предвид цената без ДДС, прилагана при отделна продажба на съставния елемент за мобилни услуги на дребно на пакета, ако има такава, или цената за самостоятелната продажба на такива услуги със същите характеристики.
 3. При предплатени тарифни планове, като алтернатива на изискването в параграф 1 по политиката за справедливо ползване, доставчикът на роуминг може да ограничи потреблението на услуги на дребно за